Diari Oficial de la Generalitat Valenciana


Sumari del DOGV 1872, del 29-09-1992 (1992/825987)

RESOLUCIÓ de 14 de setembre de 1992, de la Universitat de València, per la qual es convoca concurs públic per a la provisió de diverses places de professorat universitari, que es ressenyen en l'annex I.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1872

Data del DOGV
:   29-09-1992

Secció del DOGV
:   AUTORITATS I PERSONAL

Número del document
:   1992/825987


Data del document
:   14-09-1992

Organisme emissor
:   Universitat de València

Tipus de document
:   Resolució

RESOLUCIO de 14 de setembre de 1992, de la Universitat de Valencia, per la qual es convoca concurs públic per a la provisió de diverses places de professorat universitari, que es ressenyen en l'annex I.  
Primer  
Aquest concurs es regeix per allò que disposen la Llei Orgànica 11/1983, de 25 d'agost (BOE d?1 de setembre); el Reial Decret 1888/84, de 26 de setembre (BOE de 26 d'octubre); l'Ordre de 28 de desembre de 1984 (BOE de 16.01.85); el Reial Decret 1427/1986, de 13 de juny (BOE d'11 de juliol); els Estatuts de la Universitat de València (DOGV de 16.12.85); i en allò que no hi és establert, es regeix per la legislació general de funcionaris civils de l'Estat, i es tramitarà independentment per a cadascuna de les places convocades.  
Segon  
Per a ser admès en aquest concurs es requereixen els requisits generals següents:  
a) Tenir la nacionalitat espanyola.  
b) Tenir divuit anys i no haver complit els seixanta-cinc anys d'edat.  
c) No haver estat separat, mitjançant expedient disciplinari, del servei de l'administració de l'Estat o de l'administració autonòmica, institucional o local, ni haver estat inhabilitat per a l'exercici de funcions públiques.  
d) No patir cap malaltia ni defecte físic o psíquic que impossibilite l'exercici de les funcions corresponents a professor d'universitat.  
Tercer  
Així mateix, els aspirants han de posseir les condicions específiques que assenyala l'article quart, 1 ó 2, del Reial Decret 1888/84, de 26 de setembre, d'acord amb la categoria de la plaça i la classe de concurs.  
No podran concursar a places de professor titular d'universitat els qui hagen estat contractats durant més de dos anys com a ajudants en aquesta universitat. Queden exceptuats d'aquesta exigència els qui, durant un any o més, hagen fet treballs d'investigació o hagen estat ajudants en d'altres universitats espanyoles o estrangeres, o els qui hagen cursat estudis en una altra universitat o institució acadèmica espanyola o estrangera, autoritzats per aquesta universitat.  
Quan s'estiga en possessió del títol de doctor i es concurse a places de catedràtic d'universitat, de conformitat amb allò que disposa l'article quart, 1, c) del Reial Decret 1888/84, de 26 de setembre, i no es forme part de cap dels cossos que hi són ressenyats, les persones interessades hauran d'acreditar l'exempció d'aquests requisits en el termini de 20 dies hàbils, comptadors a partir de la publicació d'aquesta convocatòria en el Butlletí Oficial de l'Estat.  
Quart  
Les persones que desitgen prendre part en aquest concurs han de trametre la sol·licitud corresponent al rector d'aquesta universitat (carrer de Roger de Llúria, núm. 6, 46382, València), per qualsevol dels procediments que estableix la Llei de Procediment Administratiu, en el termini de 20 dies hàbils, comptadors a partir de la publicació d'aquesta convocatòria en el BOE, mitjançant instància, segons el model de l'annex 11, degudament formalitzada, junt amb els documents que acrediten posseir els requisits per a participar-hi. La concurrència d'aquests requisits ha de referir-se sempre a una data anterior a la d'expiració del termini fixat per a sol·licitar la participació en el concurs.  
Els aspirants han de justificar el fet d'haver abonat en l'habilitació pagadoria d'aquesta universitat, abans de 20 dies hàbils, a partir de la publicació d'aquesta convocatòria en el BOE, la quantitat de 2.815 pessetes per formació d'expedient i drets d'examen.  
L'habilitació en lliurarà un rebut per duplicat i un dels exemplars s'haurà d'unir a la sol·licitud.  
Quan el pagament dels drets s'efectue per gir postal o telegràfic, aquest s'adreçarà a l'esmentada habilitació pagadoria (carrer de Roger de Llúria, núm. 6, 46730, València). En el talò destinat a aquest organisme es consignaran les dades següents: el nom i els cognoms de la persona interessada i el nom i el número de la plaça a la qual concursa.  
Cinqué  
Acabat el termini de presentació de sol·licituds, el rector d'aquesta universitat, per qualsevol dels procediments que estableix la Llei de Procediment Administratiu, trametrà a tots els aspirants una llista completa d'admesos i exclosos, amb indicació dels motius de l?exclusió. Contra aquesta resolució, les persones interessades podran presentar reclamació davant el rector, en el termini de quinze dies hàbils, comptadors des de l?endemà de la notificació d'aquesta llista.  
Sisé  
Dins el termini fixat reglamentàriament per a constituir la comissió, el seu president, després de consultar els altres membres, dictarà una resolució, que haurà de ser notificada a totes les persones interessades amb una antelació mínima de quinze dies naturals respecte a la data de l'acte per al qual són citats, i convocarà tots els aspirants admesos a participar en el concurs, per a realitzar l'acte de presentació dels concursants, amb expressió del dia, l?hora i el flor A aquest efecte el termini entre la data prevista per a l'acte de constitució de la comissió i la data fixada per a l'acte de presentació no podrà excedir de dos dies hàbils.  
Seté  
En l'acte de presentació, que serà públic, els concursants hauran de lliurar la documentació corresponent a la primera prova i rebran totes les instruccions sobre les proves que se'ls hagen de comunicar. Així mateix, i per sorteig, es determinarà l?ordre d'actuació dels concursants i es fixarà el lloc, la data i l?hora del començament de les proves. En el mateix acte de presentació, el president de la comissió farà públic el termini perquè qualsevol concursant puga examinar la documentació presentada pels altres concursants, amb anterioritat a l?inici de les proves.  
vuitè  
Els candidats proposats per a la provisió de les places hauran de presentar en la Secretaria General d'aquesta universitat, en el termini dels quinze dies hàbils següents al d'acabament de l'actuació de la comissió i per qualsevol dels mitjans que es disposa en l'article 66 de la Llei de Procediment Administratiu, els documents següents:  
a) Fotocòpia del DNI.  
b) Certificat mèdic oficial de no patir cap malaltia ni defecte físic ni psíquic per a l'exercici de les funcions corresponents a professor d'universitat, expedit per la direcció provincial o la conselleria, segons corresponga, competents en matèria de sanitat.  
c) Declaració jurada de no haver estat separat de l'administració de l'Estat, institucional o local, ni de les administracions de les comunitats autònomes, en virtut d'expedient  
disciplinari, i de no estar inhabilitat per a l?exercici de la funció pública.  
Els aspirants que tinguen la condició de funcionaris públics de carrera estaran exempts de justificar tals documents i requisits, i hauran de presentar una certificació del ministeri o organisme de què depenguen, que acredite la seua condició de funcionaris i totes les circumstàncies que figuren al full de serveis.  
València, 14 de setembre de 1992. El Vice-rector de Professorat: J. Ismael Fernàndez Guerrero.  
ANNEX I  
Professors titulars d'universitat  
Plaça núm. 38/1992. Àrea de coneixement a què correspon: cirurgia. Departament a què és adscrita: Cirurgia. Activitats docents que ha de realitzar qui obtinga la plaça: traumatologia i cirurgia ortopèdica. Règim de dedicació: temps complet. Classe de convocatòria: concurs.  
Plaça núm. 39/1992. Àrea de coneixement a què correspon: filosofia. Departament a què és adscrita: Filosofia. Activitats docents que ha de realitzar qui obtinga la plaça: història de la filosofia moderna i contemporània. Règim de dedicació: temps complet. Classe de convocatòria: Concurs.  
Plaça núm. 40/1992. Àrea de coneixement a què correspon: filosofia. Departament a què és adscrita: Filosofia. Activitats docents que ha de realitzar qui obtinga la plaça: història de la filosofia antiga. Règim de dedicació: temps complet. Classe de convocatòria: Concurs.  
Plaça núm. 41/1992. Àrea de coneixement a què correspon: física aplicada. Departament a què és adscrita: Termodinàmica. Activitats docents que ha de realitzar qui obtinga la plaça: física general per a físics. Règim de dedicació: temps complet. Classe de convocatòria: Concurs.  
Catedràtics d'escola universitària  
Plaça núm. 42/1992. Àrea de coneixement a què correspon: psicologia evolutiva i de l'educació. Departament a què és adscrita: Psicologia Evolutiva i de l'Educació. Activitats docents que ha de realitzar qui obtinga la plaça: psicologia evolutiva i de l'educació en la formació de professors. Règim de dedicació: temps complet. Classe de convocatòria: Concurs.  
Professors titulars d'escola universitària  
Plaça núm. 43/1992. Àrea de coneixement a què correspon: filologia llatina. Departament a què és adscrita: Filologia Clàssica. Activitats docents que ha de realitzar qui obtinga la plaça: filologia llatina. Règim de dedicació: temps complet. Classe de convocatòria: Concurs.  
Plaça núm. 44/1992. Àrea de coneixement a què correspon: treball social i serveis socials. Departament a què és adscrita: Sociologia i Antropologia Social. Activitats docents que ha de realitzar qui obtinga la plaça: treball social comunitari. Règim de dedicació: temps complet. Classe de convocatòria: Concurs.  
Veure imatge